Гаги
Гагите (Somateria) са род птици от семейство Патицови (Anatidae), разред Гъскоподобни (Anseriformes), със средни размери и плътно набито телосложение. Имат изразен полов диморфизъм. Плуват и се гмуркат добре.

Разпространение 
Обитават крайбрежията на различни соленоводни басейни, морета, океани. В България може да се срещне много рядко единствено вида Обикновена гага.

Начин на живот и хранене 
Хранят се с животинска храна: дребни мекотели, охлюви, личинки на насекоми, ракообразни, морски звезди, морски краставици, калмари, дребни рибки. Докато търсят храна се гмуркат на значителна дълбочина и се задържа под водата до 3 минути.

Размножаване 
Гнездят често пъти на колонии. Мъти 25-30 дни само женската, през това време мъжкия се държи в близост до нея. Малките се излюпват достатъчно развити за да могат да се придвижват и хранят самостоятелно.

Допълнителни сведения 
На територията на България, Обикновената гага е защитен вид.

Списък на видовете 
 род Somateria
 Somateria fischeri (Brandt, 1847) -- Очилата гага
 Somateria mollissima (Linnaeus, 1758) -- Обикновена гага
 Somateria spectabilis (Linnaeus, 1758) -- Гребенчата гага